CELEX: 62013CN0332
Language: da
Date: 2013-06-19 00:00:00
Title: Sag C-332/13: Anmodning om præjudiciel afgørelse indgivet af Kúria (Ungarn) den 19. juni 2013 — Weigl Ferenc mod Nemzeti Innovációs Hivatal

21.9.2013   
            
            
               DA
            
            
               Den Europæiske Unions Tidende
            
            
               C 274/3
            
         Anmodning om præjudiciel afgørelse indgivet af Kúria (Ungarn) den 19. juni 2013 — Weigl Ferenc mod Nemzeti Innovációs Hivatal
   (Sag C-332/13)
   2013/C 274/05
   Processprog: ungarsk
   
      Den forelæggende ret
   
   Kúria
   
      Parter i hovedsagen
   
   
      Sagsøger: Weigl Ferenc
   
      Sagsøgt: Nemzeti Innovációs Hivatal
   
      Præjudicielle spørgsmål
   
   
               1)
            
            
               Finder Den Europæiske Unions charter om grundlæggende rettigheder anvendelse på regeringsembedsmænds og ansatte ved statens retsforhold?
            
         
               2)
            
            
               Skal artikel 30 i Den Europæiske Unions charter om grundlæggende rettigheder fortolkes således, at bestemmelsen heri vedrørende beskyttelse mod ubegrundet opsigelse skal finde anvendelse, uanset at en medlemsstat ikke anerkender, at artikel 24 i den reviderede europæiske socialpagt er bindende for denne?
            
         
               3)
            
            
               Skal artikel 30 i Den Europæiske Unions charter om grundlæggende rettigheder i bekræftende fald fortolkes således, at en national bestemmelse, hvorefter det i forbindelse med afskedigelse af statstjenestemænd ikke er nødvendigt at give nogen begrundelse for afskedigelsen, henhører under begrebet »ubegrundet opsigelse«?
            
         
               4)
            
            
               Skal udtrykket »i overensstemmelse med EU-retten og national lovgivning og praksis« i artikel 30 i Den Europæiske Unions charter om grundlæggende rettigheder fortolkes således, at medlemsstaten gennem sin lovgivning kan fastsætte regler for en særlig gruppe personer, hvorefter chartrets artikel 30 ikke skal finde anvendelse på disse i forbindelse med ophøret af deres retsforhold?
            
         
               5)
            
            
               Afhængig af besvarelsen af spørgsmål 1-3 ønskes det oplyst, om artikel 51, stk. 1, i Den Europæiske Unions charter om grundlæggende rettigheder for så vidt angår statstjenestemænd skal fortolkes således, at de nationale retter skal se bort fra de nationale bestemmelser, som er i strid med chartrets artikel 30?